|  |
| --- |
| **UKMERGĖS RAJONO SAVIVALDYBĖS****TARYBA** |
|  |
| **SPRENDIMAS** |
| **DĖL TURTO PERĖMIMO IŠ UKMERGĖS GLOBOS CENTRO IR JO PERDAVIMO UKMERGĖS ŠEIMOS CENTRUI** |
|  |
| 2021 m. birželio d. Nr. |
| Ukmergė  |
|  |
|  |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, 17 straipsnio 2 dalimi, Ukmergės rajono savivaldybės tarybos 2020 m. rugpjūčio 27 d. sprendimu Nr. 7-199 „Dėl Ukmergės rajono savivaldybės turto valdymo, naudojimo ir disponavimo juo patikėjimo tvarkos aprašo patvirtinimo“ patvirtinto tvarkos aprašo 3.1 papunkčiu, atsižvelgdama į Ukmergės globos centro 2021 m. birželio 11 d. prašymą Nr. (1.25 E)V9-210 bei Ukmergės šeimos centro 2021 m. birželio 11 d. raštą Nr. V5-2.3-22, Ukmergės rajono savivaldybės taryba n u s p r e n d ž i a:

 1. Perimti Ukmergės rajono savivaldybei nuosavybės teise priklausantį Ukmergės globos centro patikėjimo teise valdomą nekilnojamąjį turtą – dalį patalpų administraciniame pastate, esančiame Vilniaus g. 87, Ukmergėje, (unikalus numeris 8196-4000-1082, pažymėtas plane 8B1p, patalpas, pažymėtas plane 1-17 (1,20 kv. m), 1-19 (1,03 kv. m), 1-21 (2,42 kv. m), 1-22 (3,85 kv. m), 1-23 (16,85 kv. m), 1-26 (28,57 kv. m), bendras perduodamų patalpų plotas – 53,92 kv. m, įsigijimo vertė 8767,93 Eur, likutinė vertė 2021-06-30 – 6385,21 Eur) – ir jį perduoti Ukmergės šeimos centrui valdyti, naudoti ir disponuoti juo patikėjimo teise.

 2. Įgalioti Ukmergės globos centro direktorių ir Ukmergės šeimos centro direktorių pasirašyti šio sprendimo 1 punkte nurodyto turto perdavimo-priėmimo aktą.

Savivaldybės meras

Projektą parengė:

Turto ir įmonių valdymo skyriaus vedėja Daiva Gladkauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

 Forma patvirtinta Ukmergės rajono savivaldybės

 administracijos direktoriaus 2017 m. rugsėjo 27 d.

 įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL TURTO PERĖMIMO IŠ UKMERGĖS GLOBOS CENTRO IR JO PERDAVIMO UKMERGĖS ŠEIMOS CENTRUI“**

**AIŠKINAMASIS RAŠTAS**

2021 m. birželio 15 d.

Ukmergė

**1. Sprendimo projekto rengimo pagrindas:** Lietuvos Respublikos vietos savivaldos įstatymo 16 straipsnio 2 dalies 26 punktas numato, kad savivaldybės tarybos išimtinė kompetencija sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalys numato, kad Savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos bei kitos savivaldybių institucijos, savivaldybės įmonės, įstaigos ir organizacijos joms patikėjimo teise perduotą savivaldybių turtą valdo, naudoja ir disponuoja juo pagal įstatymus savivaldybių tarybų sprendimuose nustatyta tvarka.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 17 straipsnio 2 dalis numato, kad savivaldybės įmonės, įstaigos ir organizacijos, įstatymų nustatyta tvarka įgijusios turtą savivaldybės nuosavybėn, jį valdo, naudoja ir disponuoja juo patikėjimo teise. Įgytas turtas nuosavybės teise priklauso savivaldybei.

Ukmergės rajono savivaldybės tarybos 2020 m. rugpjūčio 27 d. sprendimu Nr. 7-199 „Dėl Ukmergės rajono savivaldybės turto valdymo, naudojimo ir disponavimo juo patikėjimo tvarkos aprašo patvirtinimo“ patvirtinto tvarkos aprašo 3.1 papunktis, numato, kad sprendimus dėl Ukmergės rajono savivaldybės nekilnojamojo turto perdavimo patikėjimo teise priima – Ukmergės rajono savivaldybės taryba.

Ukmergės globos centro 2021 m. birželio 11 d. prašymas Nr. (1.25 E)V9-210 „Dėl nenaudojamų patalpų perėmimo“.

Ukmergės šeimos centro 2021 m. birželio 11 d. raštas Nr. V5-2.3-22 „Dėl pavedimo Ukmergės šeimos centrui disponuoti patikėjimo teise Ukmergės rajono savivaldybės turtu“.

**2. Sprendimo projekto tikslas ir esmė:**

Parengtas sprendimo projektas, kuriame siūloma perimti Ukmergės rajono savivaldybei nuosavybės teise priklausantį Ukmergės globos centro patikėjimo teise valdomą nekilnojamąjį turtą – dalį patalpų administraciniame pastate, esančiame Vilniaus g. 87, Ukmergėje (unikalus numeris 8196-4000-1082, pažymėtas plane 8B1p, patalpas pažymėtas plane 1-17 (1,20 kv. m), 1-19 (1,03 kv. m), 1-21 (2,42 kv. m), 1-22 (3,85 kv. m), 1-23 (16,85 kv. m), 1-26 (28,57 kv. m), bendras perduodamų patalpų plotas – 53,92 kv. m, įsigijimo vertė 8767,93 Eur, likutinė vertė 2021-06-30 – 6385,21 Eur) patalpų dalį ir jį perduoti Ukmergės šeimos centrui valdyti, naudoti ir disponuoti juo patikėjimo teise.

Ukmergės globos centras minėtų patalpų nenaudoja, todėl, siekdami užtikrinti racionalų turto panaudojimą, jas perduoda Ukmergės šeimos centrui. Centras rengia projektinę paraišką, kuri inicijuojama atsižvelgiant į 2014-2021 metų Europos ekonominės erdvės finansinio mechanizmo programą „Sveikata“ atviro kvietimo Nr. LT03-1-SADM-K01 „Vienos stotelės šeimoms ir vaikams centrų įkūrimas“. Šiai priemonei parengti būtina atsižvelgti į visus specialiuosius reikalavimus, kai vienas iš jų susijęs su teikiamos apgyvendinimo paslaugos užtikrinimu, sukuriant vaikui ir šeimai tinkamą, saugią aplinką. Apgyvendinimas turi būti taikomas tiek ilgai, kiek reikia šeimos krizei išspręsti, tačiau ne ilgiau nei 12 mėnesių. Projekto vykdymo metu apgyvendinimo paslauga turi būti teikiama nemokamai.

 **3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** -

**4. Sprendimui įgyvendinti reikalingos lėšos ir galimi finansavimo šaltiniai:**

Sprendimo įgyvendinimui savivaldybės biudžeto lėšos nereikalingos.

 **5. Priėmus sprendimą laukiami rezultatai, galimos pasekmės:** Nenaudojamos patalpos bus pritaikytos šeimų poreikiams, edukacijai, neformaliam švietimui, socialinių, psichosocialinių paslaugų teikimui.

Neigiamų pasekmių nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** –

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** –

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** –

**9. Sekretoriatas priimtą sprendimą pateikia:** Ukmergės globos centrui, Ukmergės šeimos centrui, Socialiniam paramos skyriui, Strateginio planavimo, investicijų ir verslo plėtros skyriui, Turto ir įmonių valdymo skyriui.

**10. Aiškinamojo rašto priedai:**  -

Turto ir įmonių valdymo skyriaus vedėja Daiva Gladkauskienė

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.